SL Uradni list Evropske unije C 160/1

SKUPNA PARLAMENTARNA SKUPŠČINA PARTNERSKEGA SPORAZUMA, PODPISANEGA MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI IN EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V PONEDELJEK, 1. DECEMBRA 2014

(2015/C 160/01)

Vsebina

Uradna ustanovna seja 1

Zasedanje Skupne parlamentarne skupščine 2

Sestava Skupne parlamentarne skupščine 2

Akreditacija predstavnikov, ki niso poslanci 2

1. Sprejetje dnevnega reda (AP101.704) 2

2. Sprejetje zapisnika zadnje seje 27. zasedanja Skupne parlamentarne skupščine (UL C 345, 2.10.2014) 2

3. Sporočila sopredsednikov, vključno s sklepi seje predsedstva z dne 30. novembra 2014 2

4. Izjava Mohameda Diareja, ministra za gospodarske zadeve in finance (Republika Gvineja) in predsedujočega Svetu AKP 3

5. Čas za vprašanja Svetu AKP 3

6. Razprava s Svetom AKP – brez seznama govornikov 3

7. Nujna tema 1: Izbruh ebole 4

8. Nacionalni park Virunga 4

ZAPISNIK SEJE V PONEDELJEK, 1. DECEMBRA 2014

(Seja se je začela ob 11.00.)

Uradna ustanovna seja

Skupščino so nagovorili:

Louis Michel, sopredsednik Skupne parlamentarne skupščine, in Fitz A. Jackson, sopredsednik Skupne parlamentarne skupščine.

(Seja je bila prekinjena ob 12.00 in se je nadaljevala ob 15.00.)

PREDSEDUJOČI: Louis MICHEL

Sopredsednik

Zasedanje Skupne parlamentarne skupščine

Sopredsednik je pozdravil vse udeležence.

Sestava Skupne parlamentarne skupščine

Sopredsednik je sporočil, da bo seznam članov Skupne parlamentarne skupščine, ki so ga posredovali organi držav AKP in Evropski parlament, priložen zapisniku.

Akreditacija predstavnikov, ki niso poslanci

Sopredsednik je sporočil, da so zaradi izrednih okoliščin v skladu s členom 17(1) Sporazuma iz Cotonouja in členom 1(2) poslovnika Skupne parlamentarne skupščine prejeli dve prošnji za akreditacijo predstavnikov, ki niso poslanci. Navzočnost predstavnikov bo zabeležena, njihovo ime pa zapisano v prilogi k zapisniku.

1. Sprejetje dnevnega reda (AP101.704)

Dnevni red je bil sprejet v obliki, navedeni v zapisniku.

2. Sprejetje zapisnika zadnje seje 27. zasedanja Skupne parlamentarne skupščine (UL C 345, 2.10.2014)

Zapisniki so bili sprejeti.

3. Sporočila sopredsednikov, vključno s sklepi seje predsedstva z dne 30. novembra 2014

Sopredsednik je poročal o sklepih seje predsedstva z dne 30. novembra 2014.

Sprejeti so bili naslednji sklepi:

(a) Stalni odbori bodo pripravili naslednja poročila: Odbor za politične zadeve — Ocena mirovne pomoči za Afriko po desetih letih: učinkovitost in obeti za prihodnost Odbor za gospodarski razvoj, finance in trgovino — Štirideset let partnerstva: ocena vpliva na trgovino in razvoj držav AKP in obeti za vzpostavitev trajnih odnosov med državami AKP in Evropsko unijo Odbor za socialne zadeve in okolje — Kako izboljšati gospodarske in socialne razmere držav v razvoju, vključno s prispevkom družinskih podjetji, da bi preprečili zdravstvene katastrofe.

(b) Demokratična republika Kongo je predlagala, da bo država gostiteljica 12. regionalne seje, prvotno predvidene v tednu med 16. in 20. februarjem 2015. Sejo bi organizirala v predvidenem terminu, kraj pa še ni potrjen. Sprejeta sta bila osnutek dnevnega reda in delovni program.

(c) Misija za ugotavljanje dejstev v Zimbabveju, ki je bila predvidena v letu 2012, bo organizirana leta 2015, čakajo pa se potrditev in predlogi o datumih. Misija bo organizirana, če zimbabvejska vlada ne bo postavljala pogojev v zvezi s programom.

(d) Organizirana bo misija za ugotavljanje dejstev na Lampedusi (Italija), da bi se preučile zadeve, povezane z migracijo in trgovino z ljudmi.

(e) Potrjeno je bilo, da bo 29. seja v tihomorski regiji potekala na Vanuatuju od 15. do 17. junija 2015.

(f) 30. seja bo potekala od 5. do 9. decembra 2015 v Mozambiku v južni Afriki.

Sopredsednik je sporočil naslednje roke:

— za predloge sprememb k sporazumnim resolucijam (o izbruhu ebole in širitvi terorizma v Afriki): torek, 2. december 2014, ob 12.00;

— za vprašanja glede načinov glasovanja: sreda, 19. marec 2014, ob 10.00, pisno.

João Ferreira in Carlos Zorrinho sta prosila za aktivno tolmačenje v portugalščino. Louis Michel je spomnil na sklep predsedstva Evropskega parlamenta o storitvah tolmačenja in prevajanja za zasedanja Skupne parlamentarne skupščine AKP-EU in njenih teles.

4. Izjava Mohameda Diareja, državnega ministra za gospodarske zadeve in finance (Republika Gvineja) in predsedujočega Svetu AKP

Mohamed Diaré, minister za gospodarske zadeve in finance Republike Gvineje, se je v svoji izjavi osredotočil na vlogo zasebnega sektorja in izpostavil okvir skupnega sodelovanja med AKP in EU na področju razvoja privatnega sektorja v državah AKP, ki ga je Svet ministrov AKP sprejel junija 2014. Minister je poleg tega poudaril strateško pomembnost kmetijskega sektorja, ki pri oskrbovanju ljudi s hrano predstavlja prioriteto. Dostop do vode je eden izmed ključnih dejavnikov za uresničitev zastavljenega cilja, v okviru katerega je minister posebej pohvalil nedavno sprejeti skupni program EU-FAO zoper dezertifikacijo. Nazadnje je poročal o katastrofi, ki jo je v njegovi državi povzročila ebola, in se zahvalil vladam, mednarodnim organizacijam in nevladnim organizacijam, ki so ponudile finančno in moralno podporo.

5. Čas za vprašanja Svetu AKP

Mohamed Diaré je v imenu Sveta AKP odgovoril na naslednja vprašanja:

vprašanje številka 1, ki ga je zastavil Norbert Neuser, o izvajanju akcijskega načrta o izvrševanju zakonodaje, upravljanju in trgovanju na področju gozdov (FLEGT);

vprašanje številka 2, ki ga je zastavil Charles Goerens (nadomeščal ga je Javier Nart), o obdobju po letu 2020;

vprašanje številka 3, ki ga je zastavil Louis Aliot (nadomeščal ga je Jean-Luc Schaffhauser), o nudenju razvojne pomoči, ki bi temeljila na prizadevanjih držav izvora nezakonitih migracij;

vprašanje številka 4, ki ga je zastavil Enrique Guerrero Salom o financiranju iz Evropskega razvojnega sklada;

vprašanje številka 5, ki ga je zastavil Javier Nart o nevarnosti, ki so jo sprožili pozivi k usklajenemu delovanju džihadistov v državah Magreba in arabskih državah;

vprašanje številka 6, ki ga je zastavil Dariusz Rosati (nadomeščal ga je Davor Ivo Stier), o majhnih in srednjih podjetjih;

vprašanje številka 7, ki ga je zastavila Catherine Bearder, o trgovanju z levjimi trofejami;

vprašanje številka 8, ki ga je zastavila Marielle de Sarnez (nadomeščal jo je Pavel Telička), o ukrepih zoper krčenje gozdov;

vprašanje številka 9, ki ga je zastavil Carlos Zorrinho, o izkoriščanju plina iz skrilavca v Afriki;

vprašanje številka 10, ki ga je zastavila Marlene Mizzi (nadomeščala jo je Kashetu Kyenge), o izobraževanju: „Narediti spremembo v življenju žensk?“;

vprašanje številka 11, ki ga je zastavil Francesco Gambús, o oceni sporazumov o gospodarskem partnerstvu;

vprašanje številka 12, ki ga je zastavil David Martin, o skupnem posvetovalnem odboru Sporazuma o gospodarskem partnerstvu med EU in državami Cariforuma;

vprašanje številka 13, ki ga je zastavila Kashetu Kyenge, o migraciji in človekovih pravicah v Afriki.

Avtorji vprašanj št. 1, 4, 6, 10 in 11 niso imeli dodatnih vprašanj.

6. Razprava s Svetom AKP – brez seznama govornikov

Govorniki: James Kembi Gitura (Kenija), Lidia Senra Rodríguez, João Ferreira, Mohamed El Moctar Zamel (Mavretanija), Hassad El Rasur Amir (Sudan), Enrique Guerrero Salom, Maria Heubuch in Louis Michel.

Poslanci so odprli širok nabor vprašanj, med drugim o gospodarskem partnerstvu, povezavi med razvojem in zasebnim sektorjem, ponovnem pogajanju o Sporazumu iz Cotonouja in vplivu čezoceanskih trgovinskih pogajanj na države AKP. Zahtevana bo študija o čezoceanskem partnerstvu za trgovino in naložbe in njegovem vplivu na države AKP.

7. Nujna tema 1: izbruh ebole

Jean-Louis de Brouwer (Evropska komisija) je predstavil ukrepe proti bolezni virusa ebola (EVD), ki jih je sprejela Evropska unija.

Govorniki: Mo-Mamo Karerwa (Burundi), Davor Ivo Stier, Teresa Efua Asangano (Ekvatorialna Gvineja), Enrique Guerrero Salom, Anastasie Moleko Moliwa (Demokratična Republika Kongo), Arne Gericke, Louis André Dacoury-Tabley (Slonokoščena obala), Juan Carlos Girauta Vida, Musa Hussein Naib (Eritreja), Lidia Senra Rodríguez, Abadula Gemeda Dago (Etiopija), Maria Heubuch, Netty Baldeh (Gambija), Piernicola Pedicini, Ofosu Asamoah (Gana), Jean-Luc Schaffhauser, Dharamkumar Seeraj (Gvajana), Mariya Gabriel, Mikael Philips (Jamajka), Norbert Neuser, Joyce Laboso (Kenija), Pavel Telička, James Munthali (Malavi), Kombo Gberi (Kamerun), Eleni Theocharous, Ahamada Soukouna (Mali), Kashetu Kyenge, Mohamed El Moctar Zamel (Mavretanija), Juan Fernando López Aguilar, Adjedoue Weidou (Čad), Komi Selom Klassou (Togo), Carlos Zorrinho, Abdoulaye Sylla (Gvineja) in Ibrahim Bundu (Sierra Leone).

Poslanci so izrazili sožalje državam in družinam žrtev, ki so življenje izgubile med izbruhom bolezni virusa ebola, vsem humanitarnim in zdravstvenim delavcem pa so se iskreno zahvalili za trud, ki so ga vložili v boj proti epidemiji. Izrazili so tudi zaskrbljenost zaradi podcenjevanja krize s strani mednarodne skupnosti in odlašanja pri vzpostavljanju primerne in usklajene strategije oziroma zagotavljanju pomoči, pozdravili pa so naraščajočo vpletanje mednarodne skupnosti v boj proti eboli. Po njihovem mnenju tovrstna prizadevanja ne bi smela biti omejena zgolj na boj zoper bolezen, temveč bi morala tudi ustvarjati pogoje za socialno in gospodarsko obnovo prizadetih držav po eboli.

Razpravo je zaključil Jean-Louis de Brouwer (Evropska komisija).

8. Nacionalni park Virunga

Razprava z Emmanuelom de Merodejem, direktorjem nacionalnega parka Virunga

Emmanuel de Merode, direktor nacionalnega parka Virunga (Demokratična republika Kongo), je izpostavil tri največje nevarnosti za ohranitev parka, in sicer: divji lov in krčenje gozdov; nenadzorovan ribolov in nezakonito pridobivanje nafte.

Govorniki: Netty Baldeh (Gambija), Joachim Zeller, Arne Gericke, Charles Nsimba Mwando (Demokratična republika Kongo), Louis Michel, Lidia Senra Rodríguez, Bodil Ceballos, Laura Agea, Catherine Bearder and Peter Craig McQuaide (Evropska komisija).

Poslanci so se strinjali, da sta za dane razmere dva glavna razloga: krhkost državnih institucij in ugodni pogoji za oblikovanje nezakonitih skupin. Priznali so vlogo, ki jo ima za razvoj trajnostnega gospodarstva in v okviru konkurenčnosti okolju neprijaznim korporacijam podeželska industrija, predvsem hidroelektrarne. Poslanci so se tudi strinjali, da je treba ohraniti biotsko raznovrstnost flore in favne, in sicer z ustreznim izvajanjem okoljske zakonodaje in s poostritvijo nadzora nad izvozom orožja.

Razpravo je zaključil Emmanuel de Merode.

(Seja se je končala ob 18.30.)